钦定古今图书集成/明伦汇编/氏族典/第214卷 > 何栗
## 钦定古今图书集成/明伦汇编/氏族典/第214卷 > 何栗

按《宋史何栗传》：“栗字文缜，仙并人。政和五年，赐进士
第一，擢秘书省校书郎。逾年，提举京畿学事，召为主
客员外郎、起居舍人，迁中书舍人兼侍讲，出知遂宁
府，已而留为御史中丞。论王黼奸邪专横十五罪，黼
及其党胡松年、胡益等皆罢，栗亦以徽猷阁待制知
秦州。钦宗立，复以中丞召，阅月为翰林学士，进尚书”
右丞、中书侍郎，俄以资政殿大学士领开封尹。金兵
长驱傅城下，拜栗为尚书右仆射兼中书侍郎。京城
失守，从幸金帅营，遂留不返。栗仰天大恸，不食而死，
年三十九。建炎初，诏以为观文殿大学士、提举玉局
观使。讣闻，赠开府仪同三司，议者指其误国不行。秦
桧自北还，具道其死时状，乃改赠大学士，官其家七
人。